CELEX: 62013TA0121
Language: et
Date: 2015-09-18 00:00:00
Title: Kohtuasi T-121/13: Üldkohtu 18. septembri 2015. aasta otsus – Oil Pension Fund Investment Company versus nõukogu (Ühine välis- ja julgeolekupoliitika — Iraani vastu suunatud piiravad meetmed tuumarelvade leviku tõkestamiseks — Rahaliste vahendite külmutamine — Põhjendamiskohustus — Kaitseõigused — Õigus tõhusale kohtulikule kaitsele — Ilmne kaalutusviga — Proportsionaalsus — Omandiõigus — Tühistamise tagajärgede muutumine ajas)

9.11.2015   
            
            
               ET
            
            
               Euroopa Liidu Teataja
            
            
               C 371/21
            
         Üldkohtu 18. septembri 2015. aasta otsus – Oil Pension Fund Investment Company versus nõukogu
   (Kohtuasi T-121/13) (1)
   
   ((Ühine välis- ja julgeolekupoliitika - Iraani vastu suunatud piiravad meetmed tuumarelvade leviku tõkestamiseks - Rahaliste vahendite külmutamine - Põhjendamiskohustus - Kaitseõigused - Õigus tõhusale kohtulikule kaitsele - Ilmne kaalutusviga - Proportsionaalsus - Omandiõigus - Tühistamise tagajärgede muutumine ajas))
   (2015/C 371/23)
   Kohtumenetluse keel: saksa
   
      Pooled
   
   
      Hageja: Oil Pension Fund Investment Company (Teheran, Iraan) (esindaja: advokaat K. Kleinschmidt)
   
      Kostja: Euroopa Liidu Nõukogu (esindajad: M. Bishop ja J.-P. Hix)
   
      Ese
   
   Nõue tühistada nõukogu 21. detsembri 2012. aasta otsus 2012/829/ÜVJP, millega muudetakse otsus 2010/413/ÜVJP, mis käsitleb Iraani vastu suunatud piiravaid meetmeid (ELT L 356, lk 71), ja nõukogu 21. detsembri 2012. aasta rakendusmäärus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 356, lk 55), osas, milles need õigusaktid puudutavad hagejat. kuivõrd hageja nimi kanti nende isikute ja üksuste loetellu, kelle suhtes need piiravad meetmed kehtivad.
   
      Resolutsioon
   
   
               1.
            
            
               Tühistada nõukogu 21. detsembri 2012. aasta otsus 2012/829/ÜVJP, millega muudetakse otsus 2010/413/ÜVJP, mis käsitleb Iraani vastu suunatud piiravaid meetmeid, osas, milles seal on Oil Pension Fund Investment Company nimi kantud nõukogu 26. juuli 2010. aasta otsuse, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, II lisas toodud loetellu.
            
         
               2.
            
            
               Tühistada nõukogu 21. detsembri 2012. aasta rakendusmäärus (EL) nr 1264/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, osas milles seal on Oil Pension Fund Investment Company nimi kantud nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, IX lisas toodud loetellu.
            
         
               3.
            
            
               Otsuse 2012/829 ja rakendusmääruse nr 1264/2012 õigusmõju säilib Oil Pension Fund Investment Company osas kuni Euroopa Liidu Kohtu põhikirja artikli 56 esimeses lõigus sätestatud edasikaebamise tähtaja möödumiseni või kui selle tähtaja jooksul kaevatakse kohtuotsus edasi, siis kuni apellatsioonkaebuse rahuldamata jätmiseni.
            
         
               4.
            
            
               Jätta Euroopa Liidu Nõukogu kohtukulud tema enda kanda ja mõista temalt välja Oil Pension Fund Investment Company kohtukulud.
            
         
      (1)  ELT C 129, 4.5.2013.